Blaze7451/Wiki-th-20250601 huggingface dataset:
ฟ้อนเล็บ

ฟ้อนเล็บ เป็นการฟ้อนของชาวไทยภาคเหนือการแสดงจะมีดนตรีบรรเลงประกอบ จะมีเนื้อร้องหรือไม่มีเนื้อร้องก็ได้ โอกาสที่แสดง ในงานเทศกาลหรืองานนักขัตฤกษ์ต่าง ๆ 

**ประวัติ**
ฟ้อนเล็บเป็นศิลปะการแสดงที่เป็นเอกลักษณ์ทางภาคเหนือโดยเฉพาะรูปแบบการฟ้อนมีอยู่ 2 แบบ คือแบบพื้นเมืองหรือฟ้อนเมือง และแบบคุ้มเจ้าหลวง กระบวนท่ารำเป็นลีลาท่าฟ้อนที่มีความงดงามเช่นเดียวกับฟ้อนเทียน เพลงแต่ไม่ถือเทียน นิยมฟ้อนในเวลากลางวัน สำหรับชื่อชุดการแสดงจะมีความหมายตามลักษณะของผู้แสดงที่จะสวมเล็บยาวสีทองทุกนิ้ว ยกเว้นนิ้วหัวแม่มือ
ฟ้อนเล็บของกรมศิลปากร ได้รับรูปแบบการฟ้อนจากคุ้มเจ้าหลวงเจ้าผู้ครองนครเชียงใหม่ พระราชชายาเจ้าดารารัศมี เป็นผู้ปรับปรุง ซึ่งได้นำมาเผยแพร่ที่กรุงเทพมหานครในคราวสมโภชพระเศวตคชเดชน์ดิลก
ช้างเผือกในรัชกาลที่ 7 เมื่อ พ.ศ. 2470 แล้วนางลมุล ยมะคุปต์ ผู้เชี่ยวชาญการสอนนาฏศิลป์ไทย วิทยาลัยนาฏศิลป กรมศิลปากรได้นำมาฝึกให้ละครคณะหลวงในรัชกาลที่ 7 และถ่ายทอดให้
เป็นชุดการแสดงของกรมศิลปากรโดยมีเนื้อร้องประกอบการแสดง เพื่อเป็นการบวงสรวงหรือฟ้อนต้อนรับตามประเพณีทางภาคเหนือ

**ผู้แสดง**
ฟ้อนแต่ละชุดจะใช้จำนวนคนแตกต่างกันไป นิยมกันมี 4 คู่ 6 คู่ 8 คู่ หรือ 10 คู่

**การแต่งกาย**
จะแต่งกายแบบไทยชาวภาคเหนือสมัยโบราณ คือ เกล้าผมทรงญี่ปุ่นทัดดอกไม้ (ดอกเอื้อง) และอุบะ นุ่งผ้าตามแบบชาวเหนือ สวมเสื้อทรงกระบอกแขนยาว คอกลมห่มสไบเฉียง นุ่งผ้าซิ่นลายขวาง และ สวมเล็บมือยาว 8 นิ้ว เว้นแต่นิ้วโป้งหรือนิ้วหัวแม่มือ

**ท่ารำ**
ผู้แสดงจะร่ายรำตามทำนองเพลงที่เชื่องช้า ส่วนการใช้ท่าฟ้อนเล็บนั้น ช่างฟ้อนมักจะจำต่อ ๆ กันมา เป็นท่าฟ้อนดั้งเดิมของชาวเหนือ คือ
# ท่าพายเรือ
# ท่าบัวบานบิด
# ท่าหย่อน
# ท่าพัก
# บังสุริยา
# ไหว้
# ท่าหงส์
# ท่านกยุง
# ท่าเปิด

ต่อมาเมื่อนาฏศิลป์ทางภาคกลางแพร่มาสู่ภาคเหนือ การฟ้อนเล็บก็มีการปรับวิธีการฟ้อนให้เข้ากับท่ารำแม่บท เพิ่มท่ารำให้มากขึ้นและแตกต่างกันไป

**ดนตรี**
เครื่องดนตรีที่ใช้ในการฟ้อนเป็นวงกลองตึ่งโนง วงต๊กเส้ง หรือวงปี่พาทย์ล้านนา (นิยิมใช้กับฟ้อนเล็บแม่ครูบัวเรียว) ซึ่งเป็นดนตรีของชาวภาคเหนือ ได้แก่ กลองแอว กลองตะโล้ดโป๊ด ฉาบ ฆ้องโหม่งใหญ่ ฆ้องโหม่งเล็ก ฉิ่ง ปี่แนหน้อย ปี่แนหลวง แต่ถ้าเป็นวงต๊กเส้ง จะเพิ่ม สิ้ง มาด้วย เวลาดนตรีบรรเลงเสียงปี่ดังไพเราะเยือกเย็นมาก ท่วงทำนองเชื่องช้า เสียงกลองจะตีดัง ต๊ก สว่า ตึ่ง นง อย่างนี้เรื่อยไป ส่วนช่างฟ้อนก็จะฟ้อนช้า ๆ ไปตามลีลาของเพลง เพลงที่ใช้บรรเลงฟ้อนเล็บจะแบ่งตามท้องถิ่นหลักของแต่ละที่จะใช้เพลงฟ้อนเล็บ

**อ้างอิง**
 http://www.banramthai.com/html/fon_leb.html- https://www.finearts.go.th/performing/parameters/km/item/%E0%B8%9F%E0%B9%89%E0%B8%AD%E0%B8%99%E0%B9%80%E0%B8%A5%E0%B9%87%E0%B8%9A.html date=2017-12-14 
หมวดหมู่:การแสดงพื้นบ้านภาคเหนือ
หมวดหมู่:นักแต่งเพลงชาวจีน

หมวดหมู่:ชาวจีนแบ่งตามอาชีพ
หมวดหมู่:นักแต่งเพลงแบ่งตามสัญชาติ
หมวดหมู่:นักดนตรีชาวจีน
หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์

right
รวมสิ่งมีชีวิตที่องค์การระหว่างประเทศเพื่อการอนุรักษ์ธรรมชาติจัดอยู่ในสถานะการอนุรักษ์ระดับ "นอกเกณฑ์สูญพันธุ์" (LC - Least Concern)
หมวดหมู่:ชนิดนอกเกณฑ์สูญพันธุ์
นอกเกณฑ์สูญพันธุ์
ยุคพาลีโอจีน

ยุคพาลีโอจีน (Paleogene) เป็นยุคหนึ่งทางธรณีกาลของโลก อยู่ระหว่าง 66 ± 0.3 ถึง 23 ± 0.05 ล้านปีมาแล้ว และเป็นยุคแรกของมหายุคซีโนโซอิก ยุคนี้กินเวลาประมาณ 42 ล้านปี เป็นยุคที่สัตว์เลี้ยงลูกด้วยน้ำนมขนาดเล็ก มีรูปแบบเรียบง่ายได้วิวัฒนาการเป็นสัตว์ขนาดใหญ่ที่ซับซ้อน หลังเหตุการณ์การสูญพันธุ์ในยุคครีเทเชียส-เทอร์เชียรีในปลายยุคครีเทเชียส นกมีการวิวัฒนาการสู่รูปแบบในปัจจุบันในยุคนี้เช่นกัน
ยุคพาลีโอจีนแบ่งเป็น 3 สมัย คือ สมัยพาลีโอซีน,สมัยอีโอซีน,สมัยโอลิโกซีน

**อ้างอิง**

**แหล่งข้อมูลอื่น**
 Paleogene Microfossils: 180+ images of Foraminifera
หมวดหมู่:ธรณีวิทยา
หมวดหมู่:ยุคพาลีโอจีน
ซิมโฟนีหมายเลข 9 (มาห์เลอร์)

ซิมโฟนีหมายเลข 9 ผลงานประพันธ์ของกุสตาฟ มาห์เลอร์ เป็นซิมโฟนีชิ้นสุดท้ายที่มาห์เลอร์ประพันธ์เสร็จสมบูรณ์ เขียนขึ้นในช่วงปี ค.ศ. 1909-1910  ผลงานชิ้นนี้มักถูกระบุว่าอยู่ในบันไดเสียง ดี เมเจอร์  ตามโทนเสียงในมูฟเมนต์ที่หนึ่ง แม้ว่าจะจบมูฟเมนต์สุดท้ายในบันไดเสียง ดี แฟลต เมเจอร์ ก็ตาม
ซิมโฟนีบทนี้ มีความยาวทั้งสิ้นประมาณ 75 ถึง 85 นาที แบ่งออกเป็นสี่มูฟเมนต์ ได้แก่
#Andante comodo (D major)
#Im Tempo eines gemächlichen Ländlers. Etwas täppisch und sehr derb (C major)
#Rondo-Burleske: Allegro assai. Sehr trotzig (A minor)
#Adagio. Sehr langsam und noch zurückhaltend (D-flat major)
มาห์เลอร์ไม่มีโอกาสได้มีส่วนร่วมในการแสดงรอบปฐมทัศน์ซิมโฟนีบทนี้เมื่อวันที่ 26 มิถุนายน ค.ศ. 1912 ที่กรุงเวียนนา เนื่องจากเสียชีวิตเสียก่อน ตั้งแต่ปี ค.ศ. 1911

**อ้างอิง**

**แหล่งข้อมูลอื่น**
 cname=Symphony No. 9 (Mahler, Gustav)
หมวดหมู่:ซิมโฟนี
หมวดหมู่:ผลงานของ กุสตาฟ มาห์เลอร์
ยัง หาญทะเล

ยัง หาญทะเล เป็นนักมวยไทยที่มีชื่อเสียงในยุคมวยคาดเชือก เขาเป็นลูกศิษย์ และเป็นทหารคนสำคัญของกรมหลวงชุมพรเขตรอุดมศักดิ์ นอกจากนี้ ยัง หาญทะเล ยังเป็นเพื่อนร่วมวงการกับทับ จำเกาะ ผู้เป็นศิษย์ร่วมสำนักเดียวกัน ซึ่งยัง หาญทะเล เคยประลองฝีมือกับนักมวยจีน และทำให้อีกฝ่ายถึงแก่ความตายไปสองราย

**ประวัติ**
ยัง หาญทะเล เป็นชาวโคราช ซึ่งเป็นศิษย์ของพระเหมสมาหาร ต่อมา เขาได้เดินทางไปชกมวยที่กรุงเทพพร้อมกับหมื่นชงัดเชิงชก, ทับ จำเกาะ, ตู้ ไทยประเสริฐ และพูน ศักดา
ยัง หาญทะเล เป็นเพื่อนของทับ จำเกาะ ซึ่งเป็นนักมวยไทยคาดเชือกร่วมวงการ ที่ได้รับการอุปการะจากกรมหลวงชุมพรเขตรอุดมศักดิ์ไปฝึกมวยที่วังเปรมประชากรจนมีชื่อเสียงเช่นเดียวกัน
ครั้งหนึ่ง เมื่อทับ จำเกาะ เดินทางกลับภูมิลำเนาเดิมของตน ได้มีการเรียกร้องให้ยัง หาญทะเล แข่งมวยไทย โดยพระยานนทิเสนสุเรนทรภักดีได้ทำการปรึกษากับข้าราชการชั้นผู้ใหญ่ และเพื่อนที่เป็นพ่อค้าในสังกัดกรมท่าซ้าย กระทั่งยัง หาญทะเล มีโอกาสประลองมวยกับจอมยุทธชาวจีน นามว่า จิ๊ฉ่าง ซึ่งกล่าวกันว่าเป็นนักมวยจีนชาวฮ่องกงที่มีฝีมือเก่งกาจ (บางแห่งกล่าวว่าเขาเป็นชาวจีนกวางตุ้งในประเทศไทย) โดยเป็นครูมวยจีนอยู่แถวสำเพ็ง ซึ่งทั้งคู่แข่งขันกันใน วันมังกรสู้เสือ โดยในการแข่งขันครั้งนี้ มีวงปี่กลองของหมื่นสมัครเสียงประจิต ทำหน้าที่บรรเลงดนตรี และยัง หาญทะเล เป็นฝ่ายชนะ
ส่วนการแข่งขันระหว่าง ยัง หาญทะเล กับนิยม ทองชิตร ที่กระทรวงธรรมการ (หรือกระทรวงศึกษาธิการในปัจจุบัน) ที่ได้จัดขึ้น ผลปรากฏว่ายัง หาญทะเล เป็นฝ่ายแพ้ นอกจากนี้ เขายังเคยแข่งกับนักมวยจีน ชื่อ ไล่ หู ที่สนามโรงเรียนสวนกุหลาบ เมื่อ พ.ศ. 2465
อนึ่ง มีตำนานกล่าวถึงเหตุการณ์ที่กรมหลวงชุมพรเขตรอุดมศักดิ์ได้นำผ้าเจียดจากอาจารย์ศุข วัดมะขามเฒ่า มาแจกให้แก่ทหารเรือ และทรงให้ทำการทดลองอาคมในการลงไปแหวกว่ายน้ำทะเลท่ามกลางฝูงปลาฉลาม แต่ไม่มีใครกล้าเสี่ยง ยกเว้นยัง หาญทะเล ที่รับอาสาทดลอง เขากระโดดจากเรือลงสู่ทะเล และสามารถยืนบนผิวน้ำทะเลท่ามกลางฝูงปลาฉลาม ได้โดยมิได้รับอันตรายใด ๆ ท่ามกลางสายตาของเหล่าทหารเรือมาแล้วครั้งหนึ่ง

**สิ่งสืบทอด**
ท่าคุมมวยของยัง หาญทะเล เป็นหนึ่งในท่าคุมมวยยุคคาดเชือกที่ได้รับการกล่าวขานสืบมา โดยครั้งหนึ่งอาจารย์เขตร ศรียาภัย ผู้เป็นปรมาจารย์มวยไทย ได้กล่าวถึงท่าคุมมวยที่มีชื่อเสียงของยัง หาญทะเล เมื่อครั้งที่แข่งกับฮกหลิม ทวีสิทธิ์ ว่า ใช้สองแขนไขว้ถึงระดับยอดคาง เลื่อนลงคุมลิ้นปี่และราวอก ย่อเข่าแล้วเขย่งปลายเท้าขึ้นลงตามแบบฉบับของมวยนครราชสีมา

**อ้างอิง**

**แหล่งข้อมูลอื่น**
  ปริทัศน์มวยไทย ตอน ยัง หาญทะเล ปะทะ จี๊ฉ่าง วันมังกรสู้เสือ-  เรื่องของครูยัง หาญทะเล หนึ่งในทหารเสือเสด็จเตี่ยfix-attempted=yes-  ยัง หาญทะเล ปะทะ จิ๊ฉ่าง วันมังกรสู้เสือ ตอนที่ 1fix-attempted=yes-  ยัง หาญทะเล ปะทะ จิ๊ฉ่าง วันมังกรสู้เสือ ตอนที่ 2fix-attempted=yes-  ครูมวยโคราช ที่สำคัญในสมัยรุ่งเรืองfix-attempted=yes-  ทุ่มทับจับหักในมวยคาดเชือก
หมวดหมู่:นักมวยไทยชาวไทยยุคคาดเชือก
หมวดหมู่:ทหารเรือชาวไทย
หมวดหมู่:นักมวยจากจังหวัดนครราชสีมา
ปฏิญญาร่วมจีน-อังกฤษ

ปฏิญญาร่วมจีน-อังกฤษ หรือชื่ออย่างเป็นทางการว่า ปฏิญญาร่วมของรัฐบาลสหราชอาณาจักรบริเตนใหญ่และไอร์แลนด์เหนือและรัฐบาลสาธารณรัฐประชาชนจีนว่าด้วยปัญหาฮ่องกง ลงนามโดยนายกรัฐมนตรีจ้าว จื่อหยางและมาร์กาเรต แทตเชอร์ แห่งรัฐบาลสาธารณรัฐประชาชนจีนและสหราชอาณาจักร เมื่อวันที่ 19 ธันวาคม พ.ศ. 2527 ในกรุงปักกิ่ง
ปฏิญญาดังกล่าวมีผลใช้บังคับด้วยการแลกเปลี่ยนตราสารให้สัตยาบันเมื่อวันที่ 27 พฤษภาคม พ.ศ. 2528 และจดทะเบียนจากทั้งจีนและอังกฤษที่สหประชาชาติเมื่อวันที่ 12 มิถุนายน พ.ศ. 2528 ในปฏิญญาร่วม รัฐบาลจีนแถลงว่า จีนได้ตัดสินใจคงการใช้อธิปไตยเหนือฮ่องกง (รวมทั้งเกาะฮ่องกง เกาลูน และดินแดนใหม่) ซึ่งมีผลตั้งแต่วันที่ 1 กรกฎาคม พ.ศ. 2540 และรัฐบาลอังกฤษแถลงว่า จะส่งมอบฮ่องกงคืนให้แก่จีนโดยมีผลตั้งแต่วันที่ 1 กรกฎาคม พ.ศ. 2540 รัฐบาลจีนยังได้แถลงนโยบายพื้นฐานเกี่ยวกับฮ่องกงในตราสารด้วย
ตามหลัก "หนึ่งประเทศ สองระบบ" ที่ตกลงกันระหว่างอังกฤษกับจีน เขตบริหารพิเศษฮ่องกงจะไม่ใช่ระบบสังคมนิยมของจีน และระบบทุนนิยมแต่เดิมและวิถีชีวิตของฮ่องกงจะไม่มีการเปลี่ยนแปลงเป็นเวลา 50 ปี จนถึง พ.ศ. 2590 ปฏิญญาร่วมยังกำหนดให้นโยบายพื้นฐานควรระบุไว้ในกฎหมายพื้นฐานฮ่องกง และระบบสังคมนิยมและนโยบายสังคมนิยมไม่ควรใช้ในเขตบริหารพิเศษฮ่องกง

**อ้างอิง**

**แหล่งข้อมูลอื่น**
 Text of the Sino-British Joint Declaration

หมวดหมู่:ฮ่องกง
หมวดหมู่:สนธิสัญญาเกี่ยวข้องกับการเปลี่ยนแปลงดินแดน
หมวดหมู่:สนธิสัญญาเกี่ยวข้องกับสาธารณรัฐประชาชนจีน
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาสงครามเย็น
หมวดหมู่:ประวัติศาสตร์ฮ่องกง
หนึ่งประเทศ สองระบบ

หนึ่งประเทศ สองระบบ (จีนตัวย่อ: 一国两制, จีนตัวเต็ม: 一國兩制, พินอิน: yì guó liǎng zhì, One country, two systems, Um país, dois sistemas) เป็นแนวคิดซึ่งริเริ่มเสนอโดย เติ้ง เสี่ยวผิง ผู้นำสูงสุดของสาธารณรัฐประชาชนจีนขณะนั้น เพื่อการรวมประเทศจีนระหว่างต้นคริสต์ทศวรรษ 1980 เขาเสนอว่าจะมีเพียงจีนเดียว แต่เขตจีนอิสระ เช่น ฮ่องกง มาเก๊าและไต้หวัน สามารถมีระบบเศรษฐกิจและการเมืองแบบทุนนิยมได้ ขณะที่ส่วนที่เหลือของจีนใช้ระบบสังคมนิยม ภายใต้ข้อเสนอนี้ แต่ละเขตสามารถคงมีระบบการเมือง กฎหมาย เศรษฐกิจและการเงินของตนได้ รวมทั้งความตกลงด้านพาณิชย์และวัฒนธรรมกับต่างประเทศ และจะมี "สิทธิบางอย่าง" ในการระหว่างประเทศ ไต้หวันสามารถคงมีกำลังทหารของตนได้ และเป็นการหลีกเลี่ยงการรับรองไต้หวันว่าเป็นส่วนหนึ่งของสาธารณรัฐจีน

**เชิงอรรถและอ้างอิง**
หมวดหมู่:การเมืองจีน
หมวดหมู่:ระบอบสหพันธรัฐ
หมวดหมู่:พรรคคอมมิวนิสต์จีน
พฤศจิกายน พ.ศ. 2554

พฤศจิกายน พ.ศ. 2554 เป็นเดือนที่ 11 ของปี พ.ศ. 2554 วันแรกของเดือนเป็นวันอังคาร วันสุดท้ายของเดือนเป็นวันพุธ

**สถานีย่อย:เหตุการณ์ปัจจุบัน**
หมวดหมู่:พฤศจิกายน
*2554-11
ซิมโฟนีหมายเลข 8 (มาห์เลอร์)

โรงละคร Neue Musik-Festhalle สถานที่แสดงรอบปฐมทัศน์ ภาพนี้ถ่ายขึ้นในวันซ้อมใหญ่ก่อนการแสดงจริง
กระท่อมที่มาห์เลอร์ใช้เป็นสถานที่ประพันธ์แต่งซิมโฟนีหมายเลข 8 ในปี 1906
ซิมโฟนีหมายเลข 8 ในบันไดเสียง อี แฟลต เมเจอร์ ผลงานของกุสตาฟ มาห์เลอร์ เป็นงานประพันธ์ดนตรีสำหรับการร้องประสานเสียงประกอบดนตรีจากวงออร์เคสตรา เป็นหนึ่งในงานดนตรีคลาสสิกระดับใหญ่ที่ต้องใช้กลุ่มเครื่องดนตรี และนักร้องประสานเสียงจำนวนมากที่สุด จนบางครั้งมีผู้เรียกซิมโฟนีบทนี้ว่า "ซิมโฟนีของคนนับพัน" (Symphony of a Thousand, หมายความว่า ต้องใช้นักดนตรีและนักร้องประสานเสียงถึงหนึ่งพันคนในการแสดง)  โดยตัวมาห์เลอร์เองก็ไม่ได้โต้แย้งใดๆ ที่มีคนเรียกซิมโฟนีบทนี้เช่นนั้น
มาห์เลอร์ประพันธ์ซิมโฟนีบทนี้ในช่วงฤดูร้อนของปี ค.ศ. 1906 ขณะพำนักอยู่ที่เมือง Maiernigg  ทางตอนใต้ของออสเตรีย และประสบความสำเร็จเป็นอย่างสูง นับตั้งแต่การแสดงรอบปฐมทัศน์ที่โรงละคร Neue Musik-Festhalle มิวนิก เมื่อวันที่ 12 กันยายน ค.ศ. 1910 ซึ่งมาห์เลอร์เป็นผู้อำนวยเพลงด้วยตนเอง  มีความยาวทั้งสิ้นประมาณ 85 นาที
ซิมโฟนีบทนี้ มาห์เลอร์ใช้รูปแบบแตกต่างไปจากซิมโฟนีทั่วไปที่แบ่งออกเป็น 4 มูฟเมนต์ โดยได้แบ่งออกเป็น 2 ภาค ภาคแรกมาห์เลอร์นำบทร้องมาจาก บทเพลงฮิมน์เก่าแก่ต้นฉบับภาษาละติน ชื่อ Veni creator spiritus (Come creator Spirit) ผลงานของราบานุส เมาริอุส บาทหลวงชาวแฟรงก์ ในคริสต์ศตวรรษที่ 9  ส่วนภาคสองมาห์เลอร์นำมาจากท่อนจบของบทละครภาษาเยอรมัน เรื่อง เฟาสต์ ของโยฮันน์ วอล์ฟกัง ฟอน เกอเทอ ตอนที่ดวงวิญญาณของเฟาตุส หลุดพ้นจากอำนาจของปิศาจเมฟิสโตฟิลีส 

**อ้างอิง**

**แหล่งข้อมูลอื่น**
  German and Latin texts, with English translation, taken from the Naxos 85505533-34 recording cond. Antoni Wit- cname=Symphony No. 8 (Mahler, Gustav)
หมวดหมู่:ซิมโฟนี
หมวดหมู่:ผลงานของ กุสตาฟ มาห์เลอร์
หมวดหมู่:งานประพันธ์ดนตรีสำหรับวงออร์เคสตราและออร์แกน
หมวดหมู่:งานประพันธ์ดนตรีสำหรับการร้องประสานเสียง‎
หอสมุดแห่งชาติอิสราเอล

หอสมุดแห่งชาติของอิสราเอล (NLI; הספרייה הלאומית; เดิมชื่อ หอสมุดแห่งชาติและมหาวิทยาลัยยิว (JNUL, בית הספרים הלאומי והאוניברסיטאי) เป็นหอสมุดแห่งชาติอิสราเอล มีหนังสือมากกว่า 5 ล้านเล่มและตั้งอยู่ในวิทยาเขต Givat Ram ของมหาวิทยาลัยฮิบรูเยรูซาเล็ม 

**แหล่งข้อมูลอื่น**
  หอสมุดแห่งชาติอิสราเอล
อิสราเอล
หมวดหมู่:ห้องสมุดในประเทศอิสราเอล
สถาบันภาษาฮีบรู

300px
สถาบันภาษาฮีบรู (הָאָקָדֶמְיָה לַלָּשׁוֹן הָעִבְרִית; HaAkademya laLashon haIvrit) ก่อตั้งขึ้นโดยรัฐบาลอิสราเอลในปี พ.ศ. 2496 เพื่อให้เป็น "สถาบันสูงสุดสำหรับให้ทุนศึกษาภาษาฮีบรู"

**อ้างอิง**

**แหล่งข้อมูลอื่น**
  Academy of the Hebrew Language date=2010-07-19  - Offical Website
หมวดหมู่:ภาษาฮีบรู
หมวดหมู่:อภิสิทธิ์ เวชชาชีวะ

หมวดหมู่:นายกรัฐมนตรีไทย
หมวดหมู่:สกุลเวชชาชีวะ
หมวดหมู่:หมวดหมู่ตั้งตามชื่อนายกรัฐมนตรีไทย
เคนยาคอมเมอร์เชียลแบงค์ (สโมสรกีฬา)

เคนยาคอมเมอร์เชียลแบงค์ (Kenya Commercial Bank; อักษรย่อ: KCB) เป็นสโมสรกีฬาหลายชนิดของประเทศเคนยา ตั้งอยู่ในกรุงไนโรบี ทีมฟุตบอลของสโมสรนี้ได้เข้าแข่งขันในรายการเคนยาพรีเมียร์ลีกหลายปี
เคนยาคอมเมอร์เชียลแบงค์ ยังมีทีมรักบี้, วอลเลย์บอล และบาสเกตบอล ซึ่งล้วนต่างก็อยู่ในระดับชั้นนำของประเภทชายในเคนยา นอกจากนี้ ในส่วนของวอลเลย์บอลประเภททีมหญิง ก็เป็นหนึ่งในทีมที่ประสบความสำเร็จอย่างสูงในประเทศเคนยา
สโมสรกีฬา KCB มีสิ่งอำนวยความสะดวกเป็นของตัวเองใน รูอารากา กรุงไนโรบี โดยทีมรักบี้ KCB ใช้ที่แห่งนี้เป็นหน้าบ้านของพวกเขา ซึ่งสโมสรทั้งหมดนี้เป็นของเคนยาคอมเมอร์เชียลแบงค์

**ฟุตบอล**
สโมสรฟุตบอลได้ก่อตั้งขึ้นใน ค.ศ. 1993 ใน ค.ศ. 1996 สโมสรนี้ชนะรายการไนโรบีโพรวินเชียลลีก และได้รับการสนับสนุนเข้าสู่รายการเนชั่นไวด์ลีก และสองปีถัดมาก็ชนะรายการเคนยันพรีเมียร์ลีก- เคนยันเพรซิเดนท์คัพ: 1 สมัย
: ค.ศ. 2004

**สโมสรรักบี้ KCB**
ในส่วนของ KCB รักบี้ ได้ก่อตั้งขึ้นใน ค.ศ. 1989 ขึ้นตามที่ทีมเคนยันเบรเวอรีส์ ได้แยกย้ายไปในปีนั้น- เคนยาคัพแชมเปี้ยน: 3 สมัย
: ค.ศ. 2005, 2006, 2007

**วอลเลย์บอล**
ทีมวอลเลย์บอลของ KCB มีทั้งในส่วนของทีมชายและทีมหญิง ในรายการ 2007 FIVB วีเมนส์เวิลด์คัพ สี่ผู้เล่นของ KCB เล่นให้กับทีมชาติเคนยา

**บาสเกตบอล**
ในส่วนของ KCB บาสเกตบอล มีชื่อที่รู้จักกันใน เคนยาคอมเมอร์เชียลแบงค์ไลอ้อนส์ (หรือ KCB ไลอ้อนส์) ซึ่งทีมดังกล่าวได้ชนะการแข่งขันเคนยันบาสเกตบอลพรีเมียร์ลีก ใน ค.ศ. 2001 และ 2007 โดยสำหรับทีมหญิงเป็นที่รู้จักกันในชื่อ KBC ไลอ้อนเนส

**กีฬาอื่น**
นอกจากนี้ KCB ยังมีสโมสรหมากรุกสากลอีกด้วย

**อ้างอิง**

**แหล่งข้อมูลอื่น**
  KCB Rugby Football Club-  Africabasket
หมวดหมู่:สโมสรฟุตบอลในประเทศเคนยา
หมวดหมู่:สโมสรวอลเลย์บอล
หมวดหมู่:ทีมบาสเกตบอล
หมวดหมู่:สโมสรกีฬาที่ก่อตั้งในปี พ.ศ. 2536
แม่แบบ:กล่องข้อมูล ตัวละครการ์ตูนญี่ปุ่น/ฮารุฮิ/doc

เป็นกล่องข้อมูลสำหรับใช้ในบทความตัวละครในฮารุฮิ สึซึมิยะ

**วากยสัมพันธ์**
หมวดหมู่:สึซึมิยะ ฮารุฮิ/แม่แบบ
แมทเทียส จาบส์

แมทเทียส จาบส์ (Matthias Jabs) เกิด 25 ตุลาคม 1955 เป็นนักแต่งเพลงและมือกีตาร์ ชาวเยอรมัน เขาเป็นสมาชิกของวงสกอร์เปียนส์
แมทเทียส จาบส์ ได้เข้าร่วมวงสกอร์เปียนส์หลังจากที่ Ulrich Roth ลาออกในเดือนสิงหาคม 1978 แต่ไมเคิลเชงเกอร์  น้องชายของ รูดอล์ฟ เชงเกอร์ ได้ตัดสินใจที่จะออกจากวงของเขาเองคือวง UFO แล้วเข้ามาเล่นอีกครั้ง  เป็นผลให้ แมทเทียส จาบส์ ได้ออกเล่นดนตรีหลังจากการเข้าร่วมวงของ ไมเคิล เชงเกอร์
แต่ไมเคิลเชงเกอร์พิสูจน์ให้เป็นที่ไม่น่าเชื่อถือมากในช่วงเวลานั้นเขามักหายจากการแสดงสดของวง ทำให้วงติดต่อ แมทเทียส จาบส์ มาเล่นในระยะนาน หลังจากเหตุการณ์ที่เกิดขึ้นมากเกินไปทางวงจึงคิดตัด ความสัมพันธ์กับไมเคิลเชงเกอร์ และให้ แมทเทียส จาบส์ มาเล่นให้อย่างถาวร 
เขาจึงได้เล่นกีตาร์เป็นอัลบั้มแรกคือ Lovedrive 
ในปี 2000 เขาได้รับรางวัลเมืองฮันโนเฟอร์ คือรางวัลแผ่นทองทำ

**แหล่งข้อมูลอื่น**
Matthias Jabs Website
*Dommenget Guitars Website
หมวดหมู่:นักดนตรีชาวเยอรมัน
หมวดหมู่:นักแต่งเพลงชาวเยอรมัน
หมวดหมู่:บุคคลจากฮันโนเฟอร์
ไมโครอาร์เอ็นเอ

ไฟล์:Microrna secondary structure.png|thumb|right|โครงสร้างแบบแตกกิ่งและเป็นห่วงของชิ้นส่วนเริ่มต้นของ microRNA จาก Brassica oleracea
ไมโครอาร์เอ็นเอ (microRNA ย่อว่า miRNA) เป็นอาร์เอ็นเอโมเลกุลขนาดเล็ก ไม่เกิน 20 – 22 นิวคลีโอไทด์ สร้างมาจากอาร์เอ็นเอขนาดใหญ่ประมาณ 90 – 100 นิวคลีโอไทด์ ที่ถูกตัดให้มีขนาดเล็กลง ทำหน้าที่ในการควบคุมการแสดงออกของยีนโดยเข้าไปจับกับ mRNA ที่ตำแหน่งที่เป็นคู่สมกัน ซึ่งทำให้กระบวนการอ่านรหัสและถอดรหัสจาก mRNA นั้นๆถูกยับยั้ง

**อ้างอิง**
หมวดหมู่:อาร์เอ็นเอ
วไลพร อัจฉริยะประสิทธิ์

วไลพร อัจฉริยะประสิทธิ์ (เกิด 15 กรกฎาคม พ.ศ. 2488) เป็นนายกเทศมนตรีตำบลปลายบาง อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย ปัจจุบันสังกัดพรรคประชาธิปัตย์

**ประวัติ**
วไลพร อัจฉริยะประสิทธิ์ เกิดเมื่อวันที่ 15 กรกฎาคม พ.ศ. 2488 เป็นบุตรของนายกายิ้ว และนางฮาย แซ่เตียว สมรสกับนายสำเร็จ อัจฉริยะประสิทธิ์ (เสียชีวิต เมื่อปี 2546) อดีต ส.ส. นนทบุรี หลายสมัย

**งานการเมือง**
ดำรงตำแหน่งสมาชิกสภาองค์การบริหารส่วนจังหวัดนนทบุรีมาตั้งแต่ปี พ.ศ. 2538 รวม 4 สมัย ชนะการเลือกตั้ง ส.อบจ. ครั้งล่าสุดในปี พ.ศ. 2551 เขตอำเภอบางกรวย และเป็นผู้สนับสนุนพรรคประชาธิปัตย์มาโดยตลอด
ปี พ.ศ. 2554 เธอลาออกมาลงสมัครรับเลือกตั้งสมาชิกสภาผู้แทนราษฎรในสังกัดพรรคเพื่อไทย และได้รับเลือกตั้งเป็นครั้งแรก
ปี พ.ศ. 2561 ย้ายเข้าสังกัดพรรคประชาธิปัตย์ พร้อมบุตรชายและหลานชาย

**สมาชิกสภาผู้แทนราษฎร**
วไลพร อัจฉริยะประสิทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นางวไลพร อัจฉริยะประสิทธิ์ date=2012-08-06 , เว็บไซต์รัฐสภาไทย- ข้อมูลนักการเมืองไทย (นางวไลพร อัจฉริยะประสิทธิ์), ศูนย์ข้อมูลนักการเมืองไทย
หมวดหมู่:นักการเมืองสตรีชาวไทย
หมวดหมู่:คู่สมรสของนักการเมืองไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ดำรงตำแหน่งทางการเมืองท้องถิ่นในประเทศไทย
มนตรี ตั้งเจริญถาวร

มนตรี ตั้งเจริญถาวร (เกิด 10 เมษายน พ.ศ. 2503) เฮง ปัจจุบันดำรงตำแหน่งที่ปรึกษารัฐมนตรีช่วยว่าการกระทรวงคมนาคม (สุรพงษ์ ปิยะโชติ) อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย

**ประวัติ**
มนตรี เกิดเมื่อวันที่ 10 เมษายน พ.ศ. 2503 ที่อำเภอปากเกร็ด จังหวัดนนทบุรี เป็นบุตรนายเจริญ นางเตือนจิต ตั้งเจริญถาวร มีพี่น้อง 5 คน สำเร็จการศึกษาระดับปริญญาตรี สาขาการบริหารทรัพยากรมนุษย์ สถาบันราชภัฏวไลยอลงกรณ์ และปริญญาโท สาขาบริหารธุรกิจมหาบัณฑิต มหาวิทยาลัยราชภัฏวไลยอลงกรณ์ 
ด้านครอบครัว มีบุตร 2 คน

**งานการเมือง**
ดำรงตำแหน่งสมาชิกสภาเทศบาลเมืองปากเกร็ดตั้งแต่ ปี พ.ศ. 2539 และได้รับการแต่งตั้งเป็นรองนายกเทศมนตรีนครปากเกร็ดตั้งแต่ ปี พ.ศ. 2547 กระทั่งปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรก และได้รับการเลือกตั้ง
เขาก็ได้ลงสมัครรับเลือกตั้งอีกครั้ง ในปี พ.ศ. 2562 เเละได้รับการเลือกตั้งอีกสมัย ต่อมาในปี พ.ศ. 2566 นายมนตรีได้ลงสมัครรับเลือกตั้งอีกครั้ง ในจังหวัดนนทบุรี เขต4 เเต่พ่ายเเพ้ให้กับ นพดล ทิพยชล จากพรรคก้าวไกล โดยได้คะเเนนมาในลําดับที่ 3 เเละในรัฐบาลแพทองธาร ชินวัตร เขาได้รับการเเต่งตั้งเป็นข้าราชการการเมืองตําเเหน่งที่ปรึกษารัฐมนตรีช่วยว่าการกระทรวงคมนาคม (สุรพงษ์ ปิยะโชติ) ในวันที่ 15 ตุลาคม พ.ศ.2567

**สมาชิกสภาผู้แทนราษฎร**
มนตรี ตั้งเจริญถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนนทบุรี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายมนตรี ตั้งเจริญถาวร date=2012-08-05 , เว็บไซต์รัฐสภาไทย- ข้อมูลนักการเมืองไทย (นายมนตรี ตั้งเจริญถาวร), ศูนย์ข้อมูลนักการเมืองไทย
หมวดหมู่:นักการเมืองไทย
หมวดหมู่:บุคคลจากอำเภอปากเกร็ด
หมวดหมู่:นักการเมืองพรรคเพื่อไทย
หมวดหมู่:ชาวไทยเชื้อสายจีน
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:นักการเมืองจากจังหวัดนนทบุรี
วันชัย เจริญนนทสิทธิ์

วันชัย เจริญนนทสิทธิ์ (เกิด 23 เมษายน พ.ศ. 2503) เป็นนักการเมืองชาวไทย อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย 2 สมัย ปัจจุบันสังกัดพรรคภูมิใจไทย

**ประวัติ**
วันชัย เกิดเมื่อวันที่ 23 เมษายน พ.ศ. 2503 ที่อำเภอบางบัวทอง จังหวัดนนทบุรี เป็นบุตรนายกิมฮ้อ แซ่อื้อ นางกุ่ยเฮง แซ่โง้ว มีพี่น้อง 9 คน อาทิ นายโกวิทย์ เจริญนนทสิทธิ์ อดีตนายกเทศมนตรีเมืองบางบัวทอง, อาวุธ เจริญนนทสิทธิ์ อดีตนายกเทศมนตรีเมืองบางบัวทอง, วิเชียร เจริญนนทสิทธิ์ อดีตนายกเทศมนตรีเมืองใหม่บางบัวทอง 
สำเร็จการศึกษาบริหารธุรกิจบัณฑิต สาขาบริหารธุรกิจ มหาวิทยาลัยราชภัฏวไลยอลงกรณ์ มีบุตรนอกสมรส 5 คน

**งานการเมือง**
อดีตเป็นรองนายกองค์การบริหารส่วนตำบลบางบัวทองและเป็นพี่ชายของนายโกวิทย์ เจริญนนทสิทธิ์ อดีตนายกเทศมนตรีเมืองบางบัวทอง
ปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในนามพรรคเพื่อไทย และได้รับการเลือกตั้ง ในการเลือกตั้งปี พ.ศ. 2562 นายวันชัยก็ได้รับการเลือกตั้งเป็นสมัยที่ 2 กระทั่งช่วงบ่ายวันพุธที่ 28 ธันวาคม พ.ศ. 2565 นายวันชัยได้ยื่นหนังสือลาออกจากสมาชิกพรรคเพื่อไทยต่อคณะกรรมการการเลือกตั้ง โดยมีกระแสข่าวว่าเตรียมย้ายไปสมัครเป็นสมาชิกพรรคภูมิใจไทย

**สมาชิกสภาผู้แทนราษฎร**
วันชัย เจริญนนทสิทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนนทบุรี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายวันชัย เจริญนนทสิทธิ์ date=2018-06-26 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายวันชัย เจริญนนทสิทธิ์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายวันชัย เจริญนนทสิทธิ์), ศูนย์ข้อมูลนักการเมืองไทย
หมวดหมู่:บุคคลจากอำเภอบางบัวทอง
หมวดหมู่:ชาวไทยเชื้อสายแต้จิ๋ว
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:นักการเมืองพรรคเพื่อไทย
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ซิมโฟนีหมายเลข 2 (มาห์เลอร์)

ซิมโฟนีหมายเลข 2 ผลงานประพันธ์ของกุสตาฟ มาห์เลอร์ เป็นที่รู้จักในชื่อ "การฟื้นคืนชีพ" (Resurrection) ประพันธ์ขึ้นระหว่างปี ค.ศ. 1888 ถึง ค.ศ. 1894 จัดแสดงครั้งแรกในปี ค.ศ. 1894 เป็นผลงานที่ประสบความสำเร็จและได้รับคำชื่นชมในขณะที่มาห์เลอร์ยังมีชีวิตอยู่ รองมาจากซิมโฟนีหมายเลข 8 ของเขา
ในปี ค.ศ. 1888 มาห์เลอร์ได้แต่งซิมโฟนิกโพเอ็มขึ้นมาบทหนึ่ง ใช้ชื่อว่า Totenfeier (Funeral Rites, งานศพ) พร้อมกับร่างบทร่างของมูฟเมนต์ที่สอง จากนั้นได้ละทิ้งงานชิ้นนี้ไปถึงห้าปี จนถึงปี 1893 จึงกลับมาเขียนมูฟเมนต์ที่สองและสามต่อ  มาห์เลอร์ใช้เวลาตัดสินใจอยู่นานหลายเดือน ว่าจะจบซิมโฟนีของเขาอย่างไร และเลือกจะใช้การร้องประสานเสียง ในรูปแบบเดียวกับซิมโฟนีหมายเลข 9 ของเบโทเฟน 
ในขณะนั้นมาห์เลอร์ร่วมงานและสนิทสนมกับฮานส์ ฟอน บือโลว์ (1830–1894) เมื่อบือโลว์เสียชีวิตในปี ค.ศ. 1894 มาห์เลอร์ไปร่วมพิธีศพและได้ฟังบทเพลงฮิมน์ของฟรีดิช ก็อตเลียบ คล็อปสต็อก (1724–1803)  ชื่อ "Die Auferstehung" (The Resurrection, การฟื้นคืนชีพ) ทำให้เกิดแรงบันดาลใจในการประพันธ์ท่อนจบของซิมโฟนี มาห์เลอร์นำผลงานของคล็อปสต็อกมาตัดแปลง และเพิ่มเนื้อหาเกี่ยวกับการไถ่บาป (redemption),การฟื้นคืนชีพ (resurrection) และชีวิตหลังความตาย 
ซิมโฟนีหมายเลข 2 ของมาห์เลอร์ มีความยาวประมาณ 80 ถึง 90 นาที ประกอบด้วย 5 มูฟเมนต์
# Allegro maestoso (C minor)
# Andante moderato (A-flat major)
# In ruhig fließender Bewegung (With quietly flowing movement) (C minor)
# Urlicht (Primeval Light). Sehr feierlich, aber schlicht ขับร้องด้วยเสียงอัลโต
# Im Tempo des Scherzos  มูฟเมนต์สุดท้ายนี้มีความยาวถึงครึ่งชั่วโมง โดยลงท้ายด้วยการร้องประสานเสียง 

**อ้างอิง**

**แหล่งข้อมูลอื่น**
 cname=Symphony No. 2- cname=Symphony No.2 in C Minor - Resurrection-  The Music of Gustav Mahler: a catalogue of manuscript and printed sources date=2011-04-07  -  Analysis by Parks Grant date=2008-07-05 -  Classical Notes
หมวดหมู่:ความตายในดนตรี
หมวดหมู่:ซิมโฟนี
หมวดหมู่:ผลงานของ กุสตาฟ มาห์เลอร์
หมวดหมู่:งานประพันธ์ดนตรีสำหรับวงออร์เคสตราและออร์แกน
หมวดหมู่:งานประพันธ์ดนตรีสำหรับการร้องประสานเสียง‎
อสัญกรรมและรัฐพิธีศพของคิม จ็อง-อิล

การถึงแก่อสัญกรรมของคิม จ็อง-อิล (context=north) ได้รับการรายงานโดยข่าวโทรทัศน์ของรัฐเกาหลีเหนือเมื่อวันที่ 19 ธันวาคม ค.ศ. 2011 ผู้ประกาศข่าว รี ชุน-ฮี ประกาศว่าเขาถึงแก่อสัญกรรมเมื่อวันที่ 17 ธันวาคม เวลา 08:30 น. ด้วยอาการหัวใจวายเฉียบพลันขณะเดินทางโดยรถไฟไปยังพื้นที่นอกกรุงเปียงยาง มีรายงานว่าเขาได้รับการรักษาทางการแพทย์สำหรับโรคหัวใจและหลอดเลือดสมอง และระหว่างการเดินทางนั้น มีรายงานว่าคิมมีอาการ "กล้ามเนื้อหัวใจตายเฉียบพลันขั้นรุนแรง ซึ่งซับซ้อนด้วยภาวะช็อกเหตุหัวใจอย่างรุนแรง
ในระหว่างการประกาศเดียวกันนั้นเองที่มีการประกาศว่าคิม จ็อง-อึน บุตรชายของเขาจะขึ้นเป็นผู้นำคนต่อไปของเกาหลีเหนือ โดยได้รับการกล่าวถึงในฐานะ "ผู้สืบทอดที่ยิ่งใหญ่แห่งเจตนารมณ์การปฏิวัติชูเช และผู้นำที่โดดเด่นของพรรค กองทัพ และประชาชนของเรา" พิธีศพของคิมผู้พ่อจัดขึ้นในวันที่ 28 ธันวาคมในกรุงเปียงยาง โดยมีช่วงเวลาไว้ทุกข์ไปจนถึงวันถัดไป

**สาเหตุแห่งการอสัญกรรม**
ตามที่สำนักข่าวกลางเกาหลีรายงานว่า คิม จ็อง-อิล ถึงแก่อสัญกรรม ณ วันที่ 18 ธันวาคม พ.ศ. 2554 ภายหลังจากที่มีการได้รับการรักษาทางการแพทย์สำหรับโรคหัวใจและหลอดเลือดสมองมาระยะหนึ่ง ซึ่งระหว่างการเดินทางโดยรถไฟ เขาได้ประสบกับภาวะกล้ามเนื้อหัวใจตายเฉียบพลันและอาการซับซ้อนที่รุนแรงของการช็อคทางหัวใจ

**ปฏิกิริยา**

**คาบสมุทรเกาหลี**

**เกาหลีเหนือ**
มีภาพแสดงให้เห็นถึงถนนในเปียงยางมีผู้คนหลายรายถึงกับร่ำไห้อาลัยต่อการถึงแก่อสัญกรรมของคิม จ็อง-อิล ผู้คนต่างมีโอกาสเห็นการรวมตัวเพื่อแสดงความเคารพ, บางคนถึงกับคุกเข่า บ้างก็ร่ำไห้ และบ้างก็ทุบหมัดของตนลงบนพื้นปูน

**ตลาดการเงิน**
ดัชนีตลาดหุ้นเอเชียดิ่งลงทันที ภายหลังจากการประกาศการถึงแก่อสัญกรรมของคิมที่สะท้อนถึงความกังวลเกี่ยวกับเสถียรภาพของภูมิภาค ในการเปิดตลาดการเงินที่ยุโรป ดัชนีหุ้นได้ดิ่งลงไปด้วย แต่ในสหรัฐอเมริกาได้มีการปรับตัวขึ้นภายหลังจากการประกาศการถึงแก่อสัญกรรมของคิม จ็อง-อิล

**อ้างอิง**
หมวดหมู่:คิม จ็อง-อิล
คิม จ็อง-อิล
คิม จ็อง-อิล
คิม จ็อง-อิล
หมวดหมู่:รัฐพิธีศพ
มิวโซเพน

มิวโซเพน (Musopen) เป็นห้องสมุดดนตรีออนไลน์ที่ตั้งขึ้นเพื่อเผยแพร่ผลงานบันทึกเสียงดนตรีที่ไม่มีลิขสิทธิ์และเป็นสาธารณสมบัติ เพื่อให้ผู้ใช้สามารถเปิดฟัง นำมาใช้งาน หรือเพื่อประโยชน์อื่นใดได้อย่างอิสระ
เซิร์ฟเวอร์ของเว็บไซต์ตั้งอยู่ที่เมืองพาโลอัลโต รัฐแคลิฟอร์เนีย บริหารงานโดยกองทุนไม่แสวงหาผลกำไรและได้รับการยกเว้นภาษี จดทะเบียนในสหรัฐอเมริกา 

**อ้างอิง**

**แหล่งข้อมูลอื่น**
หมวดหมู่:อินเทอร์เน็ต
หมวดหมู่:ฐานข้อมูลออนไลน์
หมวดหมู่:สื่อวรรณกรรม
โครงการห้องสมุดดนตรีนานาชาติ

โครงการห้องสมุดดนตรีนานาชาติ (International Music Score Library Project มีชื่อย่อว่า IMSLP) มีอีกชื่อหนึ่งว่า ห้องสมุดดนตรีเปตรุชชี (Petrucci Music Library) ตั้งตามชื่อของออตตาเวียโน เปตรุชชี (ค.ศ. 1466 – 1539) ผู้จัดพิมพ์โน้ตดนตรีชาวอิตาลี เป็นโครงการจัดตั้งห้องสมุดดนตรีออนไลน์ เพื่อเผยแพร่โน้ตดนตรีที่เป็นสาธารณสมบัติในรูปแบบวิกิ  
เว็บไซต์เริ่มดำเนินการตั้งแต่เดือนกุมภาพันธ์ ค.ศ. 2006 เครื่องแม่ข่ายตั้งอยู่ที่ประเทศแคนาดาโดยใช้ซอฟต์แวร์มีเดียวิกิ ในระยะเริ่มต้นเป็นงานคอมพิวเตอร์สแกนผลงานเก่าที่หมดลิขสิทธิ์แล้ว แต่ได้เปิดโอกาสให้เจ้าของผลงานนำผลงานของตนออกเผยแพร่ในแบบครีเอทีฟคอมมอนส์ จนถึงปัจจุบันได้เผยแพร่โน้ตดนตรีมากกว่า 140,000 ชิ้น และงานบันทึกเสียงมากกว่า 5,000 ชิ้น
เมื่อวันที่ 19 ตุลาคม ค.ศ. 2007 เว็บไซต์ได้ปิดตัวลงตามคำสั่งตามกฎหมายของยูนิเวอร์ซัลเอดิชัน บริษัทผู้ตีพิมพ์ชีตมิวสิกจากเวียนนา ประเทศออสเตรีย สืบเนื่องจากผลงานที่เผยแพร่บางส่วนมีอายุระหว่าง 50 ถึง 70 ปี ถือว่าเป็นสาธารณสมบัติในประเทศแคนาดา ซึ่งกฎหมายลิขสิทธิ์ให้การคุ้มครองเป็นระยะเวลา 50 ปี ในขณะที่ประเทศอื่นบางประเทศให้การคุ้มครองเป็นระยะเวลา 70 ปี
ไมเคิล เอส. ฮาร์ต จากโครงการกูเทนแบร์ก ได้เสนอให้ความช่วยเหลือเพื่อให้โครงการนี้ดำเนินต่อไปได้ แต่ได้รับการปฏิเสธเนื่องจาก Feldmahler ผู้ดำเนินงาน IMSLP ไม่ต้องการย้ายข้อมูลไปเก็บที่เครื่องแม่ข่ายในสหรัฐอเมริกา   เว็บไซต์ได้เปิดให้บริการอีกครั้งในเดือนมิถุนายน ค.ศ. 2008 โดยกำหนดนโยบายลิขสิทธิ์เคร่งครัดขึ้น ผลงานที่ถูกอัปโหลดขึ้นมาใหม่จะต้องได้รับการตรวจสอบจากผู้ดูแลจึงจะเปิดให้ดาวน์โหลดได้ 
ในปี ค.ศ. 2010 ได้เปิดใช้งานเครื่องแม่ข่ายสำรองซึ่งตั้งอยู่ในประเทศเนเธอร์แลนด์ 

**อ้างอิง**

**แหล่งข้อมูลอื่น**
 IMSLP Wiki Homepage-  EU Server Portal-  International Music Score Library Project Raises Copyright Concerns. The New York Times. 22 กุมภาพันธ์ 2011.-  Music copyright in the spotlight. BBC News. 2 พฤศจิกายน 2007.
หมวดหมู่:อินเทอร์เน็ต
หมวดหมู่:ฐานข้อมูลออนไลน์
หมวดหมู่:สื่อวรรณกรรม
หมวดหมู่:เว็บไซต์มีเดียวิกิ
ปลาหมอโครมายด์เขียว

ปลาหมอโครมายด์เขียว (Green chromide, Pearlspot cichild; มลยาฬัม:, เบงกอล: കരിമീന്‍‌) ปลาน้ำกร่อยชนิดหนึ่ง  มีชื่อวิทยาศาสตร์ว่า Etroplus suratensis ในวงศ์ปลาหมอสี (Cichlidae) 
เป็นปลาพื้นเมืองที่พบได้ในอินเดียตอนใต้จนถึงศรีลังกา เช่น เมืองสุรัต ในรัฐเกรละ หรือปุทุจเจรี  โดยพบได้ในพื้นที่ที่เป็นน้ำกร่อยที่ซึ่งน้ำจืดบรรจบกับน้ำเค็ม เช่น ปากแม่น้ำ เป็นต้น
มีขนาดโตเต็มที่ได้ถึง 30 เซนติเมตร พบขนาดใหญ่สุดถึง 50 เซนติเมตร ปากมีขนาดเล็กแต่มีฟันแหลมคม กินอาหารหลักได้แก่ ตะไคร่น้ำ โดยมักจะเลาะเล็มกินตามโขดหินหรือวัสดุต่าง ๆ ใต้น้ำ และกินแมลงหรือลูกปลาขนาดเล็กบ้างเป็นอาหารเสริม ปลาตัวเมียมีขนาดเล็กกว่าตัวผู้กว่ามาก มีรูปร่างแบนข้างและกลม พื้นลำตัวเป็นสีน้ำตาลอ่อนอมเขียว มีลายเส้นสีดำพาดตั้งแต่ท้องจนถึงกลางลำตัวประมาณ 5-6 เส้น ไปสิ้นสุดที่ข้อหาง บริเวณช่วงอกเป็นสีดำ บนลำตัวในบางตัวมีจุดสีขาวกระจาย สีบริเวณส่วนหัวเป็นสีเขียวอมเหลือง โดยเฉพาะในตัวผู้ที่เป็นจ่าฝูงจะมีสีดังกล่าวนี้สวยสดกว่าตัวอื่น ๆ
วางไข่ได้มากถึงครั้งละ 1,000 ฟอง โดยในช่วงนี้ปลาตัวผู้จะเปลี่ยนสีให้สวยสดกว่าเดิม เช่นบริเวณส่วนหน้าและครีบต่าง ๆ จะชัดเจนที่สุด ปลาทั้งคู่จะช่วยกันดูแลไข่อย่างใกล้ชิด ไข่ใช้เวลาฟักเป็นตัวประมาณ 36-48 ชั่วโมง   โดยที่ปลาตัวอ่อนในช่วงแรกจะรับอาหารจากถุงไข่แดงที่มีติดตัวมา จนประมาณถึงวันที่ 7 เมื่อถุงดังกล่าวยุบลง และว่ายน้ำได้แข็งแรงแล้ว ลูกปลาจะกินเมือกที่เกาะตามตัวพ่อแม่เป็นอาหารแทน
ปลาหมอโครมายด์เขียว นิยมเลี้ยงเป็นปลาสวยงาม ด้วยความเป็นปลาที่มีอุปนิสัยไม่ก้าวร้าว จึงสามารถเลี้ยงรวมกับปลาชนิดอื่น ๆ หรือปลาหมอสีด้วยกันเองได้เป็นอย่างดี อีกทั้งยังเป็นปลาที่นิยมบริโภคกันในท้องถิ่นอีกด้วย

**อ้างอิง**

**แหล่งข้อมูลอื่น**
  รูปและข้อมูลจาก Fishbase.org
หมวดหมู่:วงศ์ปลาหมอสี
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
หมวดหมู่:ปลาที่พบในประเทศอินเดีย
เตกิซเกียก

เตกิซเกียก (Tequixquiac) หรือ ชื่ออย่างเป็นทางการคือ ซานเตียโกเตกิซเกียก (Santiago Tequixquiac) เป็นเมืองหลวงของรัฐเม็กซิโก เป็นเมืองหลวงของรัฐและเป็นเมืองศูนย์กลางเศรษฐกิจของรัฐ ใน พ.ศ. 2553 มีประชากร 33,907 คน
หมวดหมู่:เมืองในประเทศเม็กซิโก
หมวดหมู่:รัฐเมฮิโก
กังหันไอน้ำ

ไฟล์:Dampfturbine Laeufer01.jpg|thumb|350px|โรเตอร์ของกังหันไอน้ำสมัยใหม่ที่ใช้ในโรงไฟฟ้า
กังหันไอน้ำ (steam turbine) เป็นอุปกรณ์หรือเครื่องจักรที่ใช้ไอน้ำแรงดันสูงมาขับกังหันให้หมุนรอบเพลา กังหันไอน้ำที่เป็นรูปธรรมมากที่สุดถูกคิดค้นโดยเซอร์ ชาร์ล พาร์ซัน (Sir Charles Parsons) ใน ค.ศ. 1884
กังหันไอน้ำได้เข้ามาแทนที่เครื่องจักรไอน้ำแบบมีลูกสูบเดิมเพราะมีประสิทธิภาพอุณหภาพดีกว่าและอัตราส่วนกำลังต่อน้ำหนัก (power-to-weight ratio) สูงกว่า เนื่องจากกังหันสร้างการเคลื่อนที่แบบอาศัยการหมุน (rotary motion) จึงเหมาะอย่างยิ่งที่จะใช้ในการขับเครื่องกำเนิดไฟฟ้า ประมาณ 90% ของการผลิตไฟฟ้าทั้งหมดในประเทศสหรัฐอเมริกาเป็นการใช้กังหันไอน้ำ กังหันไอน้ำเป็นรูปแบบหนึ่งของเครื่องจักรความร้อนที่มาจากการปรับปรุงในประสิทธิภาพอุณหภาพเป็นอย่างมากด้วย ในการขยายตัวของไอน้ำนั้นผ่านขั้นตอนหลายขั้นตอน ทำให้ผลที่ได้นั้นเข้าใกล้กระบวนการผันกลับได้ในอุดมคติ

**อ้างอิง**

**ดูเพิ่ม**

**แหล่งข้อมูลอื่น**
 Steam Turbines: A Book of Instruction for the Adjustment and Operation of the Principal Types of this Class of Prime Movers by Hubert E. Collins-  Tutorial: "Superheated Steam" -  Flow Phenomenon in Steam Turbine Disk-Stator Cavities Channeled by Balance Holes date=2009-08-13 -  Extreme Steam- Unusual Variations on The Steam Locomotivedate=2012-04-19 -  Interactive Simulation of 350MW Steam Turbine with Boiler developed by The University of Queensland, in Brisbane Australia-  "Super-Steam...An Amazing Story of Achievement" Popular Mechanics, August 1937
หมวดหมู่:กังหัน
เป็ดแดง

เป็ดแดง Lesser Whistling Duck (Dendrocygna javanica) เป็นเป็ดขนาดเล็ก มีแหล่งขยายพันธุ์ในเอเชียใต้และเอเชียตะวันออกเฉียงใต้

**การกระจายพันธุ์และถิ่นอาศัย**
ไฟล์:Lesser Whistling-ducks- Resting I IMG 5785.jpg|thumb|left| ขณะพักผ่อนในโกลกาตา, รัฐเบงกอลตะวันตก, อินเดีย
เป็ดแดงมีการกระจายพันธุ์กว้างจากประเทศปากีสถานในหุบแม่น้ำทางตะวันออกลงไปยังประเทศอินเดีย, เนปาล, ศรีลังกา, บังคลาเทศ, พม่า, ไทย, มาเลเซีย, สิงคโปร์, อินโดนีเซีย, ภาคใต้ของจีน และเวียดนาม ส่วนใหญ่เป็นนกประจำถิ่น มีการอพยพในพื้นที่บ้างตามภัยแล้งหรือน้ำท่วม แต่ในประเทศจีนนกจะอพยพหนีหนาวลงใต้
อาศัยในทะเลสาบน้ำจืดที่ยังคงมีความอุดมสมบูรณ์พืชพรรณ รวมทั้งทุ่งนาน้ำท่วมขัง หนองน้ำกลางป่า และบางครั้งอาจเข้าไปอาศัยอยู่ในแหล่งน้ำกร่อย อ่าวริมทะเล ป่าชายเลน รวมทั้งนากุ้งใกล้ ๆ ชายฝั่งทะเล

**ลักษณะ**
เป็ดแดงมีปากยาวสีเทา คอยาว และขายาว หน้าผากและกลางกระหม่อมสีน้ำตาลปนเทาคล้ำ หัว ลำคอ และอกสีเนื้อแกมเทาหม่น ใต้คอสีจางจนขาว และด้านข้างและหลังคอตอนบนมีสีเข้มกว่า สีข้างและท้องสีแดงอมน้ำตาลปนเหลือง มีลายขีดสีครีมตามแนวสีข้างตอนบน ขนคลุมใต้โคนหางและบริเวณก้นสีค่อนข้างขาว หลัง ไหล่ ขนคลุมหัวปีกใหญ่และขนคลุมหัวปีกกลางสีน้ำตาลคล้ำ มีลายเกล็ดสีแดงแกมน้ำตาล ขนคลุมหัวปีกน้อยสีน้ำตาลแกมแดง ขนคลุมใต้หัวปีกสีออกดำ ขนกลางปีกและขนปลายปีกสีน้ำตาลไหม้ ตะโพกสีค่อนข้างดำ ขนคลุมบนโคนหางสีน้ำตาลแกมแดงสด ขนหางสีน้ำตาลไหม้ ขาและนิ้วเท้าสีเทาปนฟ้าคล้ำ
ในขณะบิน จะส่งเสียงร้องค่อนข้างแหลมเป็นจังหวะยาว ๆ สั้น ๆ คล้ายเสียงผิวปาก ดัง "ซี-ซิก"

**สถานะในประเทศไทย**
เป็ดแดง ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 ตามมาตรา 19 และมาตรา 20 หากผู้ใดล่าหรือมีครอบครองซึ่งซากและตัวที่ยังมีชีวิตโดยไม่ได้รับอนุญาต มีโทษปรับไม่เกิน 40,000 บาท จำคุกไม่เกิน 4 ปี หรือทั้งจำทั้งปรับ 

**อ้างอิง**
 Wildfowl by Madge and Burn, ISBN 0-7470-2201-1- Birds of Goa (video)

**แหล่งข้อมูลอื่น**
หมวดหมู่:วงศ์ย่อยเป็ดแดง
หมวดหมู่:นกที่พบในประเทศไทย
หมวดหมู่:สัตว์ที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศปากีสถาน
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
หมวดหมู่:ภาพยนตร์ที่มีฉากในประเทศอังกฤษ

หมวดหมู่:ภาพยนตร์แบ่งตามประเทศของฉากการถ่ายทำ
หมวดหมู่:ภาพยนตร์ที่มีฉากในสหราชอาณาจักร
หมวดหมู่:ภาพยนตร์ที่ถ่ายทำในลอนดอน

หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์แบ่งตามเมืองที่ถ่ายทำ
หมวดหมู่:ลอนดอน
หมวดหมู่:ภาพยนตร์ที่ถ่ายทำในประเทศสวิตเซอร์แลนด์

หมวดหมู่:ภาพยนตร์แบ่งตามประเทศที่ถ่ายทำ
หมวดหมู่:ภาพยนตร์ในประเทศสวิตเซอร์แลนด์
หมวดหมู่:ประเทศสวิตเซอร์แลนด์
ส
ภุชงค์ รุ่งโรจน์

ภุชงค์  รุ่งโรจน์ (เกิด
30 ธันวาคม พ.ศ. 2486) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตสมาชิกวุฒิสภาจังหวัดชลบุรี อดีตนายกเทศมนตรีเมืองชะอำ อดีตรองเลขาธิการคณะกรรมการการเลือกตั้ง และอดีตประธานคณะกรรมาธิการการปกครอง ชุดที่ 23

**ประวัติ**
ภุชงค์  รุ่งโรจน์  เกิดเมื่อวันที่ 30 ธันวาคม พ.ศ. 2486 ที่อำเภอเมืองชลบุรี จังหวัดชลบุรี  ด้านครอบครัวสมรสกับถนอมรักษ์ รุ่งโรจน์
สำเร็จการศึกษาชั้นประถมศึกษา ที่โรงเรียนชลราษฎรอำรุง จังหวัดชลบุรี ชั้นมัธยมศึกษา ที่โรงเรียนอำนวยศิลป์ พระนคร กรุงเทพมหานคร  ระดับปริญญาตรี สาขาปกครอง จากคณะรัฐศาสตร์ มหาวิทยาลัยธรรมศาสตร์ และระดับปริญญาโท พัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์

**การทำงาน**
ภุชงค์ เป็นข้าราชการพลเรือนสามัญ สังกัดกระทรวงมหาดไทย เคยดำรงตำแหน่งผู้ว่าราชการจังหวัดสระแก้ว สุราษฎร์ธานี และปทุมธานี จากนั้นได้รับแต่งตั้งเป็นรองเลขาธิการคณะกรรมการการเลือกตั้ง ด้านสืบสวนสอบสวน

**งานการเมือง**
ภุชงค์ เริ่มเข้าสู่งานการเมืองโดยการเป็นนายกเทศมนตรีเมืองชะอำ จังหวัดเพชรบุรี ต่อมาในปี พ.ศ. 2549 ได้รับเลือกตั้งเป็นสมาชิกวุฒิสภา จังหวัดชลบุรี แต่การเลือกตั้งครั้งนั้นถูกตัดสินให้เป็นโมฆะ จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 นายภุชงค์ ได้รับเลือกตั้งเป็นสมาชิกสภาผู้แทนราษฎร แบบสัดส่วน สังกัดพรรคประชาธิปัตย์ และได้รับแต่งตั้งเป็นประธานคณะกรรมาธิการการปกครอง สภาผู้แทนราษฎร
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย date=2016-03-05 
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดสระแก้ว
หมวดหมู่:ผู้ว่าราชการจังหวัดสุราษฎร์ธานี
หมวดหมู่:ผู้ว่าราชการจังหวัดปทุมธานี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาจังหวัดชลบุรี
หมวดหมู่:นายกเทศมนตรีในจังหวัดเพชรบุรี
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนชลราษฎรอำรุง
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
อัศวิน วิภูศิริ

อัศวิน วิภูศิริ (เกิด 18 พฤศจิกายน พ.ศ. 2494) เป็นอดีตรองหัวหน้าตามภารกิจ พรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ อดีตเลขาธิการพรรคมหาชน อดีตรองหัวหน้าพรรคประชาธิปัตย์ ดูแลพื้นที่ภาคเหนือ

**ประวัติ**
อัศวิน เกิดเมื่อวันที่ 18 พฤศจิกายน พ.ศ. 2494 ที่อำเภอทับคล้อ จังหวัดพิจิตร เป็นบุตรนายศักดิ์ นางลำดวล วิภูศิริ มีพี่น้อง 5 คน ด้านครอบครัวสมรสและหย่า มีบุตร 3 คน หนึ่งในนั้นคือชาญวิทย์ วิภูศิริ อดีตสมาชิกสภาผู้แทนราษฎรกรุงเทพมหานคร พรรคพลังประชารัฐ
สำเร็จการศึกษาระดับประถมศึกษา จากโรงเรียนบ้านสากเหล็ก ระดับมัธยมศึกษา จากโรงเรียนพิจิตรพิทยาคม ระดับปริญญาตรี ศิลปศาสตรบัณฑิต มหาวิทยาลัยรามคำแหง และระดับปริญญาโทสถาบันบัณฑิตพัฒนบริหารศาสตร์

**งานการเมือง**
อัศวินเป็นคนสนิทของพลตรีสนั่น ขจรประศาสน์ ลงสมัครรับเลือกตั้งแบบสัดส่วน กลุ่มที่ 2 ลำดับที่ 1 พรรคชาติไทย ได้รับเลือกเป็นสมาชิกสภาผู้แทนราษฎร
ย้ายมาลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 33 พรรคประชาธิปัตย์ จากการทาบทามจากไพฑูรย์ แก้วทอง ได้รับเลือกเป็นสมาชิกสภาผู้แทนราษฎร พร้อมกันนี้ยังได้ส่งชาญวิทย์ วิภูศิริ บุตรชาย ลงสมัครสมาชิกสภาผู้แทนราษฎรกรุงเทพมหานคร เขต 17 ด้วย แต่ไม่ได้รับเลือกตั้ง โดยพ่ายในนายวิชาญ มีนชัยนันท์ จากพรรคเพื่อไทย ไป 3,000 คะแนน
ลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 12 พรรคประชาธิปัตย์ ได้รับเลือกเป็นสมาชิกสภาผู้แทนราษฎรอีกครั้ง
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น สส.อีกสมัย เช่นเดียวกับในปี พ.ศ. 2562

**สมาชิกสภาผู้แทนราษฎร**
อัศวิน วิภูศิริ ได้รับการเลือกตั้งเป็นสมาชิกสภาผู้แทนราษฎร 3 สมัย คือ 
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์

**เครื่องราชอิสริยาภรณ์**
 2563- 2556- 2555

**อ้างอิง**

**แหล่งข้อมูลอื่น**
 ผู้สมัครสมาชิกสภาผู้แทนราษฎรพรรคประชาธิปัตย์ (นายอัศวิน วิภูศิริ) date=2011-07-08 , พรรคประชาธิปัตย์- นายอัศวิน วิภูศิริ date=2018-06-26 , เว็บไซต์รัฐสภาไทย- ข้อมูลนักการเมืองไทย (นายอัศวิน วิภูศิริ), ศูนย์ข้อมูลนักการเมืองไทย
หมวดหมู่:บุคคลจากอำเภอทับคล้อ
หมวดหมู่:นักการเมืองจากจังหวัดพิจิตร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:พรรคมหาชน
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนพิจิตรพิทยาคม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
ธรรมวิชญ์ โพธิพิพิธ

ธรรมวิชญ์ โพธิพิพิธ (เกิด 17 มีนาคม พ.ศ. 2513) ชื่อเล่น แหลม อดีตสมาชิกสภาผู้แทนราษฎรจังหวัดกาญจนบุรี อดีตสมาชิกสภาผู้แทนราษฎรแบบบัญชีรายชื่อ และอดีตเลขาธิการสมาคมกำนันผู้ใหญ่บ้าน จังหวัดกาญจนบุรี ปัจจุบันสังกัดพรรคภูมิใจไทย

**ประวัติ**
ธรรมวิชญ์ เกิดเมื่อวันที่ 17 มีนาคม พ.ศ. 2513 ที่จังหวัดกาญจนบุรี เป็นบุตรนายประชา และนางทวี โพธิพิพิธ และเป็นน้องชายอัฏฐพล โพธิพิพิธ
สำเร็จการศึกษาระดับประถมศึกษา จากโรงเรียนกรุงเทพคริสเตียนวิทยาลัย ระดับมัธยมศึกษา จากโรงเรียนเทคนิคตลิ่งชันพณิชยการ และระดับปริญญาตรี จากมหาวิทยาลัยรามคำแหง

**งานการเมือง**
ธรรมวิชญ์ หรือ ผู้ใหญ่แหลม เริ่มต้นงานการเมืองท้องถิ่น โดยการเป็นผู้ใหญ่บ้าน หมู่ที่ 14 บ้านตะคร่ำเอน ต่อมาได้รับเลือกตั้งเป็นนายกองค์การบริหารส่วนตำบลตะคร่ำเอน ในปี พ.ศ. 2542 เคยดำรงตำแหน่งเลขาธิการสมาคมกำนันผู้ใหญ่บ้านจังหวัดกาญจนบุรี ในระหว่างปี พ.ศ. 2538-2542 และเคยเป็นกรรมการพนักงานองค์การบริหารส่วนตำบล (ก.อบต.) จังหวัดกาญจนบุรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ธรรมวิชญ์ ได้ลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็นสมัยแรก
ในปี พ.ศ. 2561 เขาและอัฏฐพล โพธิพิพิธ ได้ย้ายไปสังกัดพรรคพลังประชารัฐ และได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี

**เครื่องราชอิสริยาภรณ์**

**อ้างอิง**
หมวดหมู่:นักการเมืองจากจังหวัดกาญจนบุรี
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนตำบลในประเทศไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
สุกิจ ก้องธรนินทร์

สุกิจ  ก้องธรนินทร์ (เกิด 15 พฤษภาคม พ.ศ. 2490) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์

**ประวัติ**
นายสุกิจ  ก้องธรนินทร์  เกิดเมื่อวันที่ 15 พฤษภาคม พ.ศ. 2490 
ปริญญาตรี :   ศิลปศาสตรบัณฑิต (รัฐศาสตร์) ด้านการปกครอง มหาวิทยาลัยรามคำแหง, ปริญญาตรีด้านบริหารจากประเทศสหรัฐอเมริกา 
ปริญญาโท :  ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง 
อื่น ๆ :  อบรมหลักสูตรการบริหารเศรษฐกิจสาธารณะสำหรับนักบริหารระดับสูงรุ่นที่ 5 ของสถาบันพระปกเกล้า และศึกษาดูงาน ณ สาธารณรัฐอิตาลีและราชอาณาจักรสเปน ดูงานด้านอุตสาหกรรมประเทศญี่ปุ่น, ไต้หวัน, ออสเตรีย, อังกฤษ และสหรัฐอเมริกาฝึกอบรมการปกครองชั้นสูง ร.ร. นายอำเภอวิทยาลัยการปกครอง ดูงานด้าน ปกครองและเศรษฐกิจประเทศเกาหลี, จีน, ญี่ปุ่น, อเมริกา และยุโรป

**งานการเมือง**
  พ.ศ. 2554  สมาชิกสภาผู้แทนราษฎรระบบบัญชีรายชื่อ พรรคประชาธิปัตย์-  อดีตผู้ช่วยเลขานุการรัฐมนตรีว่าการกระทรวงมหาดไทย -  อดีตรองผู้ว่าราชการกรุงเทพมหานคร   -  อดีตประธานที่ปรึกษาของผู้ว่าราชการกรุงเทพมหานคร  -  อดีตเลขานุการผู้ว่าราชการกรุงเทพมหานคร -  อดีตสมาชิกสภากรุงเทพมหานคร เขตยานนาวา
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 53 แต่ไม่ได้รับเลือกตั้ง

**ตำแหน่งหน้าที่การงานในปัจจุบัน**
  กรรมการผู้จัดการ บริษัท กรุงเทพสลักภัณฑ์ จำกัด -  กรรมการผู้จัดการ บริษัท ก้องสยามอุตสาหกรรม จำกัด -  กรรมการผู้จัดการ บริษัท ไทยอินเตอร์ ฟาสเทนเนอร์ อินดัสทรี จำกัด 

**กิจกรรมทางด้านสังคม**
  อดีตนายกสโมสรโรตารี่ยานนาวา -  ประธานลูกเสือชาวบ้านรุ่นที่ 19 -  กรรมการลูกเสือเขตยานนาวา -  รองประธานมูลนิธิร่วมสันติสุข -  ที่ปรึกษาสมาคมวัดพระยาไกร -  ที่ปรึกษาสมาคมทุ่งมหาเมฆ -  กรรมการที่ปรึกษาโรงเรียนเจ้าพระยาวิทยาคม -  กรรมการศิษย์เก่าโรงเรียนนนทรีวิทยา -  กรรมการที่ปรึกษาโรงเรียนสตรีศรีสุริโยทัย -  กรรมการสมาคมโลหะไทย -  กรรมการสมาคมสกุลไชย 

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  รัฐสภาไทย
หมวดหมู่:นักการเมืองไทย
หมวดหมู่:สมาชิกสภากรุงเทพมหานคร
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
โครงการมิวโทเปีย

โครงการมิวโทเปีย (Mutopia Project) เป็นโครงการจัดตั้งห้องสมุดออนไลน์เพื่อเก็บรวบรวมชีทมิวสิกที่เป็นเนื้อหาเสรี โดยอาศัยการทำงานของอาสาสมัคร ทำนองเดียวกับโครงการกูเทนแบร์ก
สมาชิกของโครงการจะนำชีทมิวสิกของผลงานดนตรีเก่าที่หมดลิขสิทธิ์แล้ว มาคัดลอกโน้ตดนตรี และแปลงเป็นดิจิทัลในรูปแบบ GNU LilyPond และเปิดให้ดาวน์โหลดได้ทั้งรูปแบบ PDF, MIDI, โพสต์สคริปต์  และ LilyPond มีลิขสิทธิ์แบบครีเอทีฟคอมมอนส์
ผลงานดนตรีที่เผยแพร่ในปัจจุบัน มีมากกว่า 1,700 ชิ้น ส่วนใหญ่เป็นชีทมิวสิกสำหรับบรรเลงด้วยเปียโน นอกนั้นเป็นผลงานสำหรับการขับร้อง และบรรเลงด้วยเครื่องดนตรีอื่น
เซิร์ฟเวอร์หลักของโครงการตั้งอยู่ที่มหาวิทยาลัยวอเทอร์ลู รัฐออนแทรีโอ ประเทศแคนาดา  มีเซิร์ฟเวอร์สำรองอยู่ที่สหรัฐอเมริกา และโปรตุเกส

**แหล่งข้อมูลอื่น**
 Mutopia Project home page date=2008-11-08 - Mutopia Project mirror (USA)- Mutopia Project mirror (Portugal) date=2009-04-17 - Mutopia Project archive via ftp date=2013-07-14 
หมวดหมู่:โครงการร่วมมือ
หมวดหมู่:ฐานข้อมูลออนไลน์
หมวดหมู่:สื่อวรรณกรรม
ฟันกรามซี่สุดท้าย

ฟันกรามซี่สุดท้าย (wisdom tooth) ในมนุษย์ หมายถึงฟันกรามซี่ที่สามจำนวนสี่ซี่ ฟันกรามซี่สุดท้ายนี้งอกระหว่างอายุ 17 ถึง 25 ปี ผู้ใหญ่ส่วนมากมีฟันกรามซี่สุดท้ายสี่ซี่ แต่เป็นไปได้ว่าจะมีน้อย (oligodontia) หรือมากกว่านี้ ซึ่งเรียกว่า ฟันเกิน (supernumerary teeth) โดยทั่วไปฟันกรามซี่สุดท้ายกระทบต่อฟันซี่อื่นขณะงอก คือ มักเกิดการคุดหรือ "มาในด้านข้าง" และจะมีการถอนฟันออกหลังเกิดกรณีดังกล่าวขึ้น ราว 35% ของประชากรไม่มีฟันกรามซี่สุดท้ายเลย

**การคุด**
ฟันกรามซี่สุดท้ายบนซ้าย (ขวามือของรูป) และบนขวา (ซ้ายมือของรูป) คุดชนิดหันส่วนครอบออก ฟันกรามซี่สุดท้ายล่างซ้ายคุดชนิดวางตัวในแนวราบ และฟันกรามซี่สุดท้ายล่างขวาคุดชนิดตั้งตรง
การคุดของฟันกรามซี่สุดท้าย (หมายถึง ฟันที่ไม่สามารถขึ้นผ่านขอบเหงือก) สามารถจำแนกได้หลายชนิด- ฟันคุดชนิดล้มไปด้านหน้า (mesioangular impaction) เป็นกรณีพบมากที่สุด (44%) หมายถึง ฟันนั้นหักเป็นมุมไปด้านหน้า ไปทางด้านหน้าของปาก- ฟันคุดชนิดตั้งตรง (vertical impaction, 38%) หมายถึง ฟันงอกไม่พ้นขอบเหงือกทั้งหมด- ฟันคุดชนิดหันส่วนครอบฟันออก (distoangular impaction, 6%) หมายถึง ฟันงอไปข้างหลัง ไปทางด้านหลังของปาก- ฟันคุดชนิดวางตัวในแนวราบ (horizontal impaction) เป็นกรณีพบน้อยที่สุด (3%) หมายถึง ฟันกรามทำมุม 90 องศาไปด้านข้าง เข้าไปในรากของฟันกรามซี่ที่สอง
ฟันกรามซี่สุดท้ายที่คุดอาจจำแนกโดยใช้เกณฑ์ว่าฟันนั้นยังอยู่ในขากรรไกรทั้งหมดหรือไม่ หากฟันนั้นยังหุ้มในขากรรไกรสมบูรณ์อยู่ เรียกว่า ฟันคุดโดยต้องกรอกระดูกและฟัน (bony impaction) หากฟันนั้นงอกพ้นขากรรไกร แต่ยังไม่พ้นขอบเหงือก จะเรียกว่า ฟันคุดโดยไม่ต้องกรอกระดูกและฟัน (soft tissue impaction) 
ในคนไข้ส่วนน้อย ซีสต์และเนื้องอกเกิดขึ้นรอบฟันกรามซี่สุดท้ายที่คุด ซึ่งต้องผ่าตัดออก ประเมินการเกิดขึ้นของซีสต์รอบฟันคุดนั้นมีหลากหลายตั้งแต่ 0.001% ถึง 11% โดยมีอัตราการเกิดสูงขึ้นในคนไข้สูงวัย โดยเสนอว่าโอกาสที่จะเกิดซีสต์หรือเนื้องอกนั้นเพิ่มขึ้นตามระยะเวลาที่มีฟันคุด มีกรณีฟันคุด 1-2% เท่านั้นที่ส่งผลให้เกิดเนื้อมะเร็ง
ฟันกรามซี่สุดท้ายคุดที่เก่าแก่ที่สุดเท่าที่ทราบเกิดในสตรีชาวยุโรปในสมัยแมกดาลีเนียน (18,000-10,000 ปีก่อนคริสตกาล)

**อ้างอิง**
Wisdom teeth
หมวดหมู่:ฟัน
นิทัศน์ ศรีนนท์

นิทัศน์ ศรีนนท์ (เกิด 1 เมษายน พ.ศ. 2500) อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย และอดีตประธานคณะกรรมาธิการแรงงาน สภาผู้แทนราษฎรไทย ชุดที่ 24

**ประวัติ**
นิทัศน์ ศรีนนท์ เกิดเมื่อวันที่ 1 เมษายน พ.ศ. 2500 เป็นบุตรของนายชูสิทธิ์ และนางตังกวย ศรีนนท์ มีพี่น้อง 7 คน เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ สำเร็จการศึกษานิติศาสตรบัณฑิต มหาวิทยาลัยศรีปทุม, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, รัฐประศาสนศาสตรมหาบัณฑิต สาขาการบริหารทั่วไป มหาวิทยาลัยราชภัฎสวนสุนันทา สมรสกับนางขนิษฐา มีบุตร 2 คน

**งานการเมือง**
อดีตเป็นสมาชิกสภาเทศบาลนครนนทบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย และได้รับเลือกต่อกันมาอีก 3 ครั้ง 
เขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง

**สมาชิกสภาผู้แทนราษฎร**
นิทัศน์ ศรีนนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนนทบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนนทบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนนทบุรี สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนนทบุรี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายนิทัศน์ ศรีนนท์ date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายนิทัศน์ ศรีนนท์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายนิทัศน์ ศรีนนท์, ศูนย์ข้อมูลนักการเมืองไทย
หมวดหมู่:บุคคลจากจังหวัดนนทบุรี
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากโรงเรียนวัดสุทธิวราราม
หมวดหมู่:นักการเมืองจากจังหวัดนนทบุรี
นาโตริ

นาโตริ (Natori-shi) เป็นนครในจังหวัดมิยางิ ประเทศญี่ปุ่น จัดตั้งขึ้นเป็นเมืองเมื่อวันที่ 1 เมษายน ค.ศ. 1955 โดยการควบรวมเมืองและหมู่บ้านใกล้เคียง ต่อมาได้รับการยกฐานะขึ้นเป็นนครนาโตริ เมื่อวันที่ 1 ตุลาคม ค.ศ. 1958
ปัจจุบันมีขนาดพื้นที่ทั้งสิ้น 100.07 ตารางกิโลเมตร มีประชากร ณ วันที่ 1 มีนาคม ค.ศ. 2023 จำนวน 78,790 คน
บริเวณชายฝั่งทิศตะวันออกของเมืองนาโตริเป็นที่ตั้งของท่าอากาศยานเซ็นไดซึ่งได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและคลื่นสึนามิในโทโฮกุ ค.ศ. 2011 เมื่อวันที่ 11 มีนาคม

**อ้างอิง**

**แหล่งข้อมูลอื่น**
  ja
นาโตริ
สุทิน นพขำ

สุทิน นพขำ (เกิด 19 พฤษภาคม พ.ศ. 2508) เป็นอดีตสมาชิกสภาผู้แทนราษฎรจังหวัดปทุมธานี เขต 1 สังกัดพรรคพลังประชาชน 2 สมัย ปัจจุบันสังกัดพรรคเพื่อไทย

**ประวัติ**
สุทิน นพขำ เกิดเมื่อวันที่ 19 พฤษภาคม พ.ศ. 2508 เป็นบุตรของนายหยวก และนางประยูร นพขำ มีพี่น้อง 11 คน  สำเร็จการศึกษาปริญญาตรี สาขาการบริหารทรัพยากรมนุษย์ มหาวิทยาลัยราชภัฏวไลยอลงกรณ์ สมรสกับนางสุภาวดี มีบุตร 2 คน
เป็นอาแท้ๆของศุภชัย นพขำ สมาชิกสภาผู้แทนราษฎรจังหวัดปทุมธานี

**งานการเมือง**
อดีตเป็นสมาชิกองค์การบริหารส่วนจังหวัดปทุมธานี ลาออกเพื่อมาลงสมัครรับเลือกตั้ง ส.ส. เป็นครั้งแรกในปี พ.ศ. 2550 สังกัดพรรคพลังประชาชน หลังจากที่พรรคพลังประชาชนถูกยุบ จึงย้ายมาสังกัดพรรคเพื่อไทย และชนะเลือกตั้งอีกครั้งในปี พ.ศ. 2554

**สมาชิกสภาผู้แทนราษฎร**
สุทิน นพขำ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปทุมธานี สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายสุทิน นพขำ date=2018-06-26 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายสุทิน นพขำfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายสุทิน นพขำ), ศูนย์ข้อมูลนักการเมืองไทย
หมวดหมู่:บุคคลจากจังหวัดปทุมธานี
หมวดหมู่:นักการเมืองไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดปทุมธานี
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์